पाएं अपने शहर की ताज़ा ख़बरें और फ्री ई-पेपरडाउनलोड करें
दिवंगत जाेबट विधायक कलावती भूरिया को श्रद्धांजलि देने पूर्व मुख्यमंत्री कमलनाथ बुधवार को मोरडुंडिया पहुंचे। कलावती के पैतृक गांव में उनके घर पर शोक कार्यक्रम रखा गया था। हेलिपेड और कलावती के घर पर आयोजित शोक कार्यक्रम में कम ही लोग थे।
सोशल डिस्टेंसिंग का पालन किया गया। लेकिन पंडाल के बाहर सैकड़ों की तादाद में कार्यकर्ता जमा हो गए। उनके बीच सोशल डिस्टेंसिंग बिल्कुल नहीं थी। यही हाल मीडिया के लोगों के रहे, जब वो कमलनाथ की कार को घेरकर इंटरव्यू लेने उमड़ पड़े।
शोक कार्यक्रम के बाद कमलनाथ ने कहा, देश में सरकार कहीं नहीं है। देश ईश्वर भरोसे चल रहा है। कलावती समाजसेवी विधायक थीं, जनता के लिए समर्पित थीं। ऐसे विधायक बहुत कम होते हैं। इसलिए मुझे यहां आना पड़ा। दमोह की जनता भारतीय जनता पार्टी की असलियत पहचान गई थी, इसीलिए उसने उपचुनाव में भाजपा को तगड़ी पटखनी दी।
नकुलनाथ भी थे साथ
कमलनाथ निर्धारित समय 12.15 बजे की बजाय एक घंटा 40 मिनट देर से पहुंचे। उनके साथ सांसद और उनके बेटे नकुलनाथ व पूर्व मंत्री सुरेंद्रसिंह बघेल भी थे। झाबुआ विधायक कांतिलाल भूरिया ने अगवानी की। पूर्व गृहमंत्री बाला बच्चन, विधायक मुकेश पटेल, वीरसिंह भूरिया, वालसिंह मेड़ा, महेश पटेल, पूर्व विधायक जेवियर मेड़ा, सुलोचना रावत सहित अन्य नेता मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn